text: হিতেন বর্মন একজন ভারতীয় রাজনীতিবিদ, যিনি প্রথমদিকে অল ইন্ডিয়া ফরোয়ার্ড ব্লকের সঙ্গে যুক্ত ছিলেন এবং পরে সর্বভারতীয় তৃণমূল কংগ্রেসে যোগদান করেন। ২০১১ সালের পশ্চিমবঙ্গের বিধানসভা নির্বাচনে জয়লাভ করেন।
  
  প্রারম্ভিক জীবন  
  মাণেশ্বরের ও রাজাবালা বর্মণের  পুত্র হিতেন বর্মন ১৯৫০ সালের ২১ শে জুন কোচবিহার জেলার গোপালপুরে জন্মগ্রহণ করেন। [১] মাঠভাঙ্গা উচ্চ বিদ্যালয়ে শিক্ষা লাভ করেন। পরবর্তীতে তিনি শিক্ষকতা করেন।
  
  রাজনীতি 
  তিনি ১৯৭২ সালে জলপাইগুড়ির আনন্দ চন্দ্র কলেজে অধ্যয়নরত অবস্থায় অল্প বয়সে রাজনীতিতে প্রবেশ করেন। প্রাথমিকভাবে ছাত্র রাজনীতিতে জড়িয়ে পরেন, পরবর্তীকালে তিনি ফরোয়ার্ড ব্লকে যোগদান করেন।
  
  ফরোয়ার্ড ব্লক ২০০৯ সালে তাদের বর্তমান সংসদ সদস্যকে পুনরায় পদপ্রার্থী করতে অস্বীকৃতি জানায়। এতে তিনি বিরক্ত হন ও দল ত্যাগ করেন এবং পরে তৃণমূল কংগ্রেসে যোগদান করেন। তিনি ২০১১ সালে শীতলকুচি (বিধানসভা কেন্দ্র) থেকে তৃণমূল কংগ্রেসের  পদপ্রার্থী হিসাবে রাজ্য বিধানসভায় নির্বাচিত হন।  ২০১১ সালে তাকে বনমন্ত্রী করা হয়, তবে ২০১৩ সালে তাকে মন্ত্রীত্ব থেকে অব্যাহতি দেওয়া হয়।
  
  তথ্যসূত্র
  
  বহিঃসংযোগ
title: হিতেন বর্মন